תמיכת ‎ אובאמה ‎ בנתניהו ‎ אינה ‎ מובילה ‎ לשלום‎ 

הודעת ‎ הלשכה ‎ הפוליטית ‎ של ‎ המפלגה ‎ הקומוניסטית ‎ הישראלית‎ 


החלטת ‎ ועדת ‎ פרס ‎ נובל ‎ לשלום ‎ להעניק ‎ לברק ‎ אובאמה,‎ 
נשיא ‎ ארצות-הברית, ‎ פרס ‎ בזכות ‎ "מאמציו ‎ המיוחדים ‎ לחיזוק‎ 
הדיפלומטיה ‎ בעולם ‎ ולשיתוף ‎ פעולה ‎ בין ‎ העמים" ‎ ־  מזמינה‎ 
לא ‎ רק ‎ הרמת ‎ גבה.‎ 

מעבר ‎ להכרזות ‎ הנאות ‎ שהשמיע, ‎ אובאמה ‎ לא ‎ קידם ‎ עד‎ 
היום ‎ שום ‎ פתרון ‎ של ‎ סכסוך ‎ בינלאומי. ‎ להיפך: ‎ ממש ‎ בימים‎ 
אלה ‎ הוא ‎ שוקל ‎ לשגר ‎ עוד ‎ רבבות ‎ חיילים ‎ אמריקאיים‎ 
לאפגניסטן, ‎ במטרה ‎ ל״נצח" ‎ במלחמה ‎ העקובה ‎ מדם,‎ 
הנמשכת ‎ כבר ‎ שמונה ‎ שנים. ‎ לכך ‎ אפשר ‎ להוסיף ‎ את ‎ החלטת‎ 
אובאמה ‎ להמשיך ‎ במצור ‎ על ‎ קובה, ‎ להמשיך ‎ ולאיים ‎ על ‎ אירן,‎ 
והעיקר ‎ מבחינת ‎ העמים ‎ במזרח-התיכון: ‎ נפילתו ‎ של ‎ ממשל‎ 
אובאמה ‎ במלכודת ‎ הסרבנות ‎ של ‎ הימין ‎ הקיצוני ‎ בישראל.‎ 

ממשל ‎ אובאמה ‎ ממשיך ‎ בתמיכה ‎ הכל-צדדית, ‎ הצבאית,‎ 
הכלכלית ‎ והמדינית, ‎ במדיניות ‎ הישראלית ‎ הרשמית. ‎ מעידים‎ 
על ‎ כך ‎ -  התמרונים ‎ המשותפים, ‎ ללא ‎ תקדים ‎ בהיקפם, ‎ בין‎ 
הצי ‎ האמריקאי ‎ בים ‎ התיכון ‎ לבין ‎ הצבא ‎ הישראלי. ‎ תמרונים‎ 
אלה ‎ נערכים ‎ בצל ‎ האיומים ‎ הישראליים ‎ לפתוח ‎ במלחמות‎ 
תוקפניות ‎ נוספות ‎ באזור, ‎ ולכן ‎ הופכים ‎ את ‎ ממשל ‎ אובאמה‎ 
לנושא ‎ באחריות ‎ למדיניות ‎ הרת ‎ האסון ‎ של ‎ שליטי ‎ ישראל.‎ 

בניגוד ‎ להצהרותיו ‎ ולהתחייבויותיו ‎ של ‎ אובאמה, ‎ נציגי‎ 
הממשל ‎ האמריקאי ‎ הם ‎ שותפים ‎ מלאים ‎ למדיניות ‎ של ‎ דחיית‎ 
הסדר ‎ הקבע ‎ הישראלי-פלסטיני ‎ למועד ‎ לא ‎ ידוע, ‎ והמרתו‎ 
ב״שלום ‎ כלכלי" ‎ ו״שמירה ‎ על ‎ הסדר ‎ והשקט". ‎ אובאמה‎ 
שותף ‎ למצג ‎ השווא ‎ של ‎ נתניהו, ‎ לפיו ‎ חיזוק ‎ בעלי ‎ הון‎ 
פלסטינים, ‎ המפתחים ‎ עסקים ‎ כאלה ‎ או ‎ אחרים, ‎ כמו ‎ גם‎ 
הסרתם ‎ של ‎ כמה ‎ עשרות ‎ מחסומים ‎ פנימיים, ‎ ישכיחו ‎ מהעם‎ 
הפלסטיני, ‎ שהוא ‎ חי ‎ למעלה ‎ מ-42 ‎ שנה ‎ תחת ‎ כיבוש ‎ ישראלי.‎ 

הלשכה ‎ הפוליטית ‎ של ‎ מק״י ‎ מדגישה, ‎ כי ‎ הרחבה ‎ של‎ 
התנחלויות ‎ בגדה, ‎ ובמיוחד ‎ -  בניית ‎ התנחלויות ‎ בירושלים‎ 
המזרחית, ‎ מבטאות ‎ את ‎ החלטתה ‎ הנחושה ‎ של ‎ ממשלת‎ 
נתניהו-ברק-ליברמן ‎ ליצור ‎ עובדות ‎ מוגמרות ‎ ולקדם‎ 
פרובוקציות, ‎ שימנעו ‎ כינון ‎ מדינה ‎ פלסטינית ‎ עצמאית‎ 
בשטחים ‎ הכבושים ‎ מאז ‎ יוני ‎ 1967. ‎ בהקשר ‎ זה ‎ מגנה ‎ מק״י‎ 
את ‎ ההתקפות ‎ של ‎ המשטרה ‎ על ‎ פלסטינים ‎ במזרח-ירושלים,‎ 
בבלעין ‎ ועוד.‎ 


המו״מ ‎ הכושל, ‎ שמנהלים ‎ נציגי ‎ הממשל ‎ האמריקאי ‎ עם‎ 
ממשלת ‎ הימין ‎ הקיצוני ‎ בישראל ‎ בדבר ‎ הקפאת ‎ ההתנחלויות,‎ 
אינו ‎ אלא ‎ סחבת ‎ מחושבת. ‎ תפקידה ‎ של ‎ הקהילה ‎ הבינלאומית‎ 
אינו ‎ נגמר ‎ בהקפאת ‎ ההתנחלויות; ‎ עליה ‎ להוביל ‎ לפירוק ‎ כל‎ 
ההתנחלויות, ‎ במסגרת ‎ תוכנית ‎ בינלאומית ‎ לכפות ‎ על ‎ ישראל‎ 
לציית ‎ להחלטות ‎ האו״ם ‎ וליישם ‎ את ‎ כללי ‎ החוק ‎ הבינלאומי.‎ 

שיתוף ‎ הפעולה ‎ הישראלי-אמריקאי ‎ בא ‎ לידי ‎ ביטוי ‎ גם‎ 
בניסיון ‎ לערער ‎ את ‎ אמינותו ‎ של ‎ דו״ח ‎ ועדת ‎ גולדסטון ‎ בדבר‎ 
פשעי ‎ המלחמה, ‎ שביצע ‎ הצבא ‎ הישראלי ‎ במהלך ‎ מלחמת‎ 
עזה. ‎ לכן ‎ ראויה ‎ לביקורת ‎ הכניעה ‎ של ‎ מחמוד ‎ עבאס ‎ (אבו־‎ 
מאזן), ‎ יו״ר ‎ הרשות ‎ הפלסטינית, ‎ לתכתיב ‎ האמריקאי ‎ בדבר‎ 
דחית ‎ הדיון ‎ במועצת ‎ הביטחון ‎ בדו״ח ‎ גולדסטון.‎ 

הלשכה ‎ הפוליטית ‎ שבה ‎ ומתריעה, ‎ כי ‎ מדיניות ‎ ממשלת‎ 
נתניהו ‎ היא ‎ מתכון ‎ לעוד ‎ עימותים, ‎ מלחמות ‎ ושפיכות ‎ דמים.‎ 
הבטחת ‎ שלומם ‎ וביטחונם ‎ של ‎ שני ‎ העמים, ‎ הפלסטיני‎ 
והישראלי, ‎ מחייבת ‎ את ‎ סיום ‎ הכיבוש, ‎ את ‎ פירוק ‎ כל‎ 
ההתנחלויות, ‎ את ‎ כינון ‎ פלסטין ‎ העצמאית, ‎ שבירתה ‎ ירושלים‎ 
המזרחית, ‎ בצד ‎ ישראל, ‎ ואת ‎ פתרון ‎ בעיית ‎ הפליטים ‎ בהתאם‎ 
להחלטות ‎ האו״ם.‎ 

להתגייסות ‎ להצלחת ‎ האירוע ‎ החגיגי ‎ לציון‎ 
90  שנה ‎ להקמת ‎ המפלגה ‎ הקומוניסטית ‎ בארץ‎ 

הלשכה ‎ הפוליטית ‎ קוראת ‎ לכל ‎ ארגוני ‎ המפלגה, ‎ לכל‎ 
חבריה ‎ וידידיה ‎ ולחברי ‎ בנק״י, ‎ להתגייס ‎ להצלחת ‎ האירוע‎ 
החגיגי ‎ לציון ‎ 90  שנה ‎ לייסוד ‎ המפלגה ‎ הקומוניסטית ‎ בארץ,‎ 
שייערך ‎ במוצ״ש, ‎ 7  בנובמבר, ‎ בשעה ‎ 18.00  במרכז‎ 
הקונגרסים ‎ בחיפה. ‎ חגיגת ‎ 90  שנה ‎ פתוחה ‎ לכל ‎ החברים‎ 
והידידים, ‎ והוזמנו ‎ אליה ‎ גם ‎ משלחות ‎ של ‎ מפלגות ‎ אחיות‎ 
מארצות ‎ שונות.‎ 

הארגונים ‎ נקראים ‎ לפעול ‎ לצירוף ‎ חברים ‎ חדשים, ‎ להשלים‎ 
את ‎ מיפקד ‎ חברי ‎ המפלגה, ‎ להפיץ ‎ את ‎ ההזמנות ‎ שייצאו‎ 
בימים ‎ הקרובים ‎ ולארגן ‎ את ‎ ההסעות.‎ 

בואו ‎ נפעל ‎ כולנו ‎ לחיזוקה ‎ של ‎ מפלגתנו ‎ הקומוניסטית‎ 
הישראלית, ‎ להעלאת ‎ קרנה ‎ ולחיזוק ‎ השפעתה.‎ 

(סוף ‎ בעמוד ‎ 2)‎ 


במערכות‎ /2‎ 


מאות ‎ השתתפו ‎ ביום ‎ עשייה‎ 
משותפת ‎ בגייסר ‎ א־זרקא‎ 

יותר ‎ מ-300 ‎ פעילים ‎ השתתפו ‎ ביום ‎ עשייה ‎ משותפת‎ 
שנערך ‎ ב-8.10 ‎ בכפר ‎ ג׳יסר ‎ א-זרקא. ‎ יום ‎ העשיה ‎ היה ‎ יוזמה‎ 
של ‎ "אפשר ‎ אחרת", ‎ מסגרת ‎ משותפת ‎ של ‎ פעילים ‎ במק‎ "י‎ 
ובחד״ש, ‎ במרע ‎ ובתנועה ‎ הירוקה. ‎ האירוע ‎ הפוליטי-חברתי‎ 
נערך ‎ במלאות ‎ תשע ‎ שנים ‎ לאירועי ‎ אוקטובר ‎ 2000.‎ 

בשעות ‎ הצהריים ‎ התכנסו ‎ מאות ‎ ממשתתפי ‎ האירוע‎ 
במתנ״ס ‎ שבצפון ‎ הכפר, ‎ בסמוך ‎ לשמורת ‎ נחל ‎ תנינים.‎ 
בהתכנסות ‎ נישאו ‎ דברי ‎ ברכה ‎ מפי ‎ ח״ב ‎ דב ‎ חנין ‎ (חד״ש),‎ 
חברי ‎ הכנסת ‎ לשעבר ‎ עיסאם ‎ מח׳ול ‎ (חד״ש) ‎ ומוסי ‎ רז ‎ <מרצ),‎ 
ראש ‎ עיריית ‎ הרצליה ‎ יעל ‎ גרמן, ‎ ערן ‎ בן־ימיני, ‎ מראשי ‎ התנועה‎ 
הירוקה, ‎ וראש ‎ המועצה ‎ המארחת, ‎ עז ‎ א-דין ‎ עמאש. ‎ ח״ב ‎ חנין‎ 
קרא ‎ להעמיק ‎ את ‎ השותפות ‎ של ‎ יהודים ‎ וערבים ‎ במערכה ‎ נגד‎ 
הפאשיזם ‎ העולה ‎ ולמען ‎ הדמוקרטיה. ‎ מח׳ול ‎ הדגיש ‎ בדבריו‎ 
את ‎ אחריות ‎ הממשלה ‎ הימנית, ‎ בראשות ‎ בנימין ‎ נתניהו,‎ 
להעמקת ‎ הגזענות ‎ והמשך ‎ הכיבוש.‎ 

ראש ‎ המועצה ‎ עמאש ‎ אמר ‎ בדברי ‎ הברכה: ‎ "ג׳יסר ‎ א-זרקא‎ 
שוכן ‎ לחופי ‎ הים ‎ התיכון ‎ ומשתרע ‎ על ‎ כ- ‎ 1,579  דונם. ‎ אבל‎ 
אנחנו ‎ במצור: ‎ הכפר ‎ תחום ‎ צפונית ‎ בנחל ‎ תנינים ‎ ובקיבוץ‎ 
מעגן ‎ מיכאל, ‎ בדרומו ‎ הוא ‎ גובל ‎ בישוב ‎ קיסריה, ‎ במזרח ‎ ־ 
בכביש ‎ מס׳ ‎ 2  ובאדמות ‎ המושב ‎ בית ‎ חנניה, ‎ ובמערב ‎ ־  בחוף‎ 
הים ‎ התיכון. ‎ אין ‎ לנו ‎ לאן ‎ להתפתח". ‎ הוא ‎ הזכיר, ‎ כי ‎ "רק‎ 
בשנת ‎ 1992, ‎ לאחר ‎ שנים ‎ של ‎ מאבקים, ‎ קיבלה ‎ הרשות‎ 
המקומית ‎ שליטה ‎ על ‎ חוף ‎ הים ‎ היפה". ‎ עוד ‎ הדגיש ‎ עמאש, ‎ כי‎ 
"ראוי ‎ לציין ‎ את ‎ העובדה, ‎ כי ‎ ג׳יסר ‎ א-זרקא ‎ הוא ‎ הכפר‎ 
הערבי-פלסטיני ‎ היחיד ‎ הממוקם ‎ על ‎ חוף ‎ הים, ‎ שנותר ‎ במדינת‎ 
ישראל. ‎ ליישוב ‎ אין ‎ אדמות ‎ חקלאיות, ‎ אין ‎ בו ‎ אזורי ‎ תעשיה‎ 
ואין ‎ בו ‎ משאבים ‎ אחרים".‎ 

בתום ‎ העצרת ‎ המאולתרת, ‎ מאות ‎ משתתפיה ‎ סיירו‎ 
בקבוצות ‎ ברחובות ‎ הכפר. ‎ אחד ‎ המלווים, ‎ מורה ‎ בבית ‎ ספר‎ 
מקומי, ‎ סיפר, ‎ שתושבי ‎ ג׳יסר ‎ א-זרקא ‎ כולם ‎ ערבים ‎ מוסלמים,‎ 
אשר ‎ נמנים ‎ עם ‎ בדווי ‎ הערבה, ‎ שהגיעו ‎ במאה ‎ ה־19 ‎ מבקעת‎ 
הירדן ‎ לביצות ‎ הכבארה. ‎ בשל ‎ מוצאם ‎ מבקעת ‎ הירדן, ‎ בערבית‎ 
-  אלע׳ור, ‎ נקראו ‎ בשם ‎ הכללי ‎ אל ‎ ע׳וארנה. ‎ יצויין, ‎ שחלק‎ 
מהמשפחות ‎ בישוב ‎ הגיעו ‎ מאפריקה ‎ וחלק ‎ -  ממצרים.‎ 

בתום ‎ הסיור, ‎ משתתפים ‎ ביום ‎ העשייה ‎ עסקו ‎ בצביעת ‎ קיר‎ 
בית ‎ ספר ‎ התיכון. ‎ קבוצות ‎ אחרות ‎ ניקו ‎ את ‎ חוף ‎ הים. ‎ לדברי‎ 
אחד ‎ מעובדי ‎ המועצה, ‎ "נאספו ‎ קרוב ‎ לשלושה ‎ טונות ‎ של ‎ זבל‎ 
ולכלוך". ‎ האירוע ‎ ננעל ‎ בארוחת ‎ ערב ‎ משותפת ‎ ובערב‎ 
אמנותי-פוליטי.‎ 

הממשל ‎ האמריקאי ‎ מגבה ‎ את‎ 
מדיניות ‎ הגרעין ‎ של ‎ ישראל‎ 

נשיא ‎ ארצות ‎ הברית, ‎ ברק ‎ אובאמה, ‎ הסכים ‎ להאריך ‎ את‎ 
תוקף ‎ הסכם ‎ העמימות ‎ עם ‎ ישראל, ‎ המאפשר ‎ לה ‎ להחזיק,‎ 
ארסנל ‎ גרעיני, ‎ מבלי ‎ להיות ‎ חשופה ‎ לביקורת ‎ ולפיקוח ‎ של‎ 
גופים ‎ בינלאומיים ‎ בנושא. ‎ העיתון ‎ "וושינגטון ‎ טיימס" ‎ דיווח‎ 
בשבוע ‎ שעבר, ‎ כי ‎ אובאמה ‎ הודיע ‎ לראש ‎ הממשלה ‎ נתניהו,‎ 
במהלך ‎ פגישתם ‎ של ‎ השניים ‎ בחודש ‎ מאי, ‎ שהוא ‎ מאריך ‎ את‎ 
תוקף ‎ ההסכם ‎ בן ‎ 40  השנים,‎ 

עקב ‎ החלטה ‎ זו, ‎ ארה״ב ‎ לא ‎ תפעיל ‎ לחץ ‎ על ‎ ישראל‎ 
בדרישה ‎ שתחשוף ‎ פרטים ‎ אודות ‎ יכולתה ‎ הגרעינית, ‎ ולא‎ 
תדרוש ‎ מישראל ‎ לחתום ‎ על ‎ האמנה ‎ למניעת ‎ הפצת ‎ נשק‎ 


גרעיני. ‎ בהתייחסו ‎ לנושא ‎ באופן ‎ מרומז, ‎ אמר ‎ ראש ‎ הממשלה‎ 
נתניהו ‎ בשבוע ‎ שעבר, ‎ כי ‎ ביקש ‎ וקיבל- ‎ מהנשיא ‎ האמריקאי‎ 
מסמך, ‎ המעגן ‎ שורה ‎ של ‎ הבנות ‎ אסטרטגיות ‎ ארוכות ‎ שנים ‎ בין‎ 
ישראל ‎ לארצות-הברית.‎ 

הסכם ‎ ההבנות ‎ בין ‎ שתי ‎ המדינות ‎ גובש ‎ בשנת ‎ 1969  בין‎ 
ראש ‎ הממשלה ‎ גולדה ‎ מאיר ‎ לנשיא ‎ ארה״ב ‎ ניקסון. ‎ תמצית‎ 
ההסכם ‎ היא, ‎ שארה״ב ‎ תקבל ‎ באופן ‎ פאסיבי ‎ ישראל ‎ גרעינית,‎ 
בתנאי ‎ שירושלים ‎ לא ‎ תחשוף ‎ באופן ‎ פומבי ‎ את ‎ יכולותיה, ‎ ולא‎ 
תערוך ‎ ניסויים ‎ גרעיניים.‎ 

העיתון ‎ מציין, ‎ כי ‎ ממשלת ‎ ישראל ‎ חוששת ‎ שאירן ‎ תגביר‎ 
את ‎ מאמציה ‎ להדוף ‎ את ‎ הלחצים, ‎ המופעלים ‎ עליה ‎ בנושא‎ 
הגרעין, ‎ באמצעות ‎ האשמת ‎ המערב ‎ בנקיטת ‎ מוסר ‎ כפול ‎ כלפי‎ 
הנשק ‎ הגרעיני ‎ המצוי ‎ בידי ‎ ישראל.‎ 

חפגנח ‎ בוושינגטון‎ 
נגד ‎ המלחמות ‎ בעירק ‎ ובאפגניסטן‎ 

82  פעילי ‎ שלום, ‎ שהשתתפו ‎ בשבוע ‎ שעבר ‎ בהפגנה ‎ מול‎ 
הבית ‎ הלבן ‎ במחאה ‎ על ‎ המשך ‎ המלחמות ‎ והכיבוש‎ 
באפגניסטן ‎ ובעירק ‎ ועל ‎ העיכובים ‎ בסגירתו ‎ של ‎ מתקן ‎ המעצר‎ 
במפרץ ‎ גואנטנמו ‎ -  נעצרו. ‎ בין ‎ העצורים ‎ ־  סינדי ‎ שיהאן,‎ 
שהתפרסמה ‎ בהפגנות ‎ שקיימה ‎ מול ‎ חוותו ‎ של ‎ הנשיא‎ 
לשעבר, ‎ ג׳ורג׳ ‎ בוש, ‎ אחרי ‎ שבנה ‎ נהרג ‎ בעירק.‎ 

מאות ‎ מפגינים ‎ מארגוני ‎ שלום ‎ שונים ‎ הניפו ‎ כרזות ‎ וקראו‎ 
סיסמאות, ‎ בהן ‎ נאמר: ‎ "בכו ‎ את ‎ המתים, ‎ רפאו ‎ את ‎ הפצועים,‎ 
סיימו ‎ את ‎ המלחמה", ‎ "שינוי? ‎ איזה ‎ שינוי?" ‎ ו -"כן, ‎ אנחנו‎ 
יכולים: ‎ ארצות-הברית ‎ מחוץ ‎ לאפגניסטן". ‎ כמה ‎ מהמפגינים‎ 
קשרו ‎ את ‎ עצמם ‎ לגדר ‎ המעון ‎ הנשיאותי, ‎ כשהם ‎ לבושים‎ 
במדים ‎ כתומים ‎ של ‎ עצירים ‎ בגואנטנמו, ‎ אחרים ‎ שכבו ‎ על‎ 
המדרכה ‎ כשהם ‎ מדמים ‎ את ‎ עצמם ‎ למתים. ‎ המשתתפים ‎ גם‎ 
נשאו ‎ ארונות ‎ עם ‎ דגלים ‎ אמריקאיים, ‎ עירקיים ‎ ואפגניים, ‎ כדי‎ 
לייצג ‎ את ‎ המתים ‎ במלחמות, ‎ וחבשו ‎ מסיכות ‎ עם ‎ דמויותיהם‎ 
של ‎ בכירי ‎ הממשל ‎ הקודם.‎ 

סינדי ‎ שיהאן ‎ קראה ‎ להרחיב ‎ את ‎ הפעילות ‎ הבלתי ‎ נלאית‎ 
ואת ‎ העבודה ‎ למען ‎ השלום. ‎ היא ‎ הוסיפה, ‎ כי ‎ הנשיא ‎ אובאמה‎ 
נמצא ‎ בחדר ‎ הסגלגל ‎ מספיק ‎ זמן, ‎ כדי ‎ לעבוד ‎ למען ‎ שלום‎ 
באפגניסטן ‎ ובעירק, ‎ וכי ‎ אלה ‎ שתמכו ‎ בו ‎ בבחירות ‎ תובעים‎ 
שהוא ‎ יורה ‎ על ‎ נסיגת ‎ הכוחות ‎ האמריקאיים ‎ משתי ‎ מדינות‎ 
אלה.‎ 


תמיכת ‎ אובאמה ‎ בנתניחו‎ 

הודעת ‎ הלשכה ‎ הפוליטית ‎ של ‎ מק״י‎ 
(סוף ‎ מעמוד ‎ 1)‎ 

הצלחת ‎ השביתה ‎ הכללית‎ 

הלשכה ‎ הפוליטית ‎ שולחת ‎ ברכה ‎ לכל ‎ החברים ‎ והידידים,‎ 
לכל ‎ שוחרי ‎ השוויון ‎ והדמוקרטיה, ‎ אשר ‎ נטלו ‎ חלק ‎ בשביתה‎ 
הכללית ‎ של ‎ האוכלוסייה ‎ הערבית ‎ ובהפגנה ‎ המרשימה‎ 
בעראבה, ‎ לציון ‎ 9  שנים ‎ לאירועי ‎ אוקטובר ‎ 2000.‎ 

הלשכה ‎ מביעה ‎ הערכה ‎ ליוזמה ‎ של ‎ יום ‎ העבודה ‎ המשותף‎ 
היהודי-ערבי ‎ בג׳יסר ‎ א-זרקא, ‎ שגם ‎ הוא ‎ נערך ‎ כציון ‎ לאירועי‎ 
אוקטובר ‎ 2000.‎ 

בכוחה ‎ של ‎ מערכה ‎ משותפת ‎ של ‎ אזרחים ‎ יהודים ‎ וערבים‎ 
לעצור ‎ את ‎ הסחף ‎ הפאשיסטי ‎ ואת ‎ החקיקה ‎ הגזענית, ‎ לבלום‎ 
את ‎ האלימות ‎ ולהגן ‎ על ‎ זכויות ‎ האדם ‎ והאזרח. ‎ מק״י ‎ שבה‎ 
ומדגישה, ‎ כי ‎ הדמוקרטיה ‎ אינה ‎ ניתנת ‎ לחלוקה.‎ 


כלכלה ‎ וחברה/3‎ 


שר ‎ האוצר ‎ שט״ניץ ‎ נגד ‎ ק "נס‎ 

תושבי ‎ איסטנבול, ‎ המבינים ‎ את ‎ סיבות ‎ המשבר, ‎ יצאו ‎ נגד ‎ קרן ‎ המטבע.‎ 


מאת ‎ אפרים ‎ דויד■‎ 

שרי ‎ אוצר ‎ אינם ‎ מרבים ‎ להעניק ‎ ראיונות ‎ לתקשורת ‎ בשנים‎ 
האחרונות. ‎ הם ‎ עושים ‎ זאת ‎ בפורומים ‎ בינלאומיים, ‎ בחו״ל,‎ 
הרחק ‎ מישראל. ‎ כך ‎ היה ‎ עם ‎ שרי ‎ האוצר ‎ של ‎ הממשלה‎ 
הקודמת, ‎ האסיר ‎ אברהם ‎ הירשזון ‎ ורוני ‎ בר-און; ‎ וכך ‎ עם ‎ שר‎ 
האוצר ‎ דהיום, ‎ ד״ר ‎ יובל ‎ שטייניץ. ‎ מעיון ‎ בריאיון, ‎ שהעניק‎ 
שטייניץ ‎ לסמי ‎ פרץ, ‎ שליח ‎ המוסף ‎ הכלכלי ‎ של ‎ "הארץ"‎ 
לוועידת ‎ קרן ‎ המטבע ‎ הבינלאומית ‎ השנתית, ‎ שנערכה ‎ בשבוע‎ 
שעבר ‎ באיסטנבול, ‎ מבינים ‎ היטב ‎ מדוע.‎ 

בריאיון ‎ (6.10) ‎ שכותרתו ‎ "שטייניץ: ‎ אני ‎ לא ‎ מאמין‎ 
בהשקעות ‎ בתשתיות ‎ כמו ‎ ביבי", ‎ בולטות ‎ שלוש ‎ הכרזות:‎ 
״אני ‎ לא ‎ מבין ‎ את ‎ הגידול ‎ המהיר ‎ של ‎ 26%  בייצוא ‎ ברבעון‎ 
השלישי. ‎ זו ‎ התאוששות ‎ מדהימה... ‎ גם ‎ הבלימה ‎ בעליית‎ 
האבטלה ‎ אצלנו ‎ מנוגדת ‎ לכל ‎ התיאוריות ‎ הכלכליות", ‎ "אני‎ 
לא ‎ מאמין ‎ כמו ‎ ביבי ‎ בהשקעה ‎ בתשתיות, ‎ ולא ‎ מקבל ‎ את ‎ זה‎ 
שהמדיניות ‎ הקיינסיאנית ‎ של ‎ שנות ‎ ה-30 ‎ נכונה ‎ גם ‎ כיום";‎ 
ו״אני ‎ לא ‎ מבין ‎ את ‎ הסיבות ‎ למשבר ‎ הכלכלי".‎ 

ומה ‎ מציע ‎ שטייניץ, ‎ כדי ‎ לצאת ‎ מהמשבר? ‎ "לשמור ‎ על‎ 
המוביליות ‎ של ‎ ההיי-טק ‎ הישראלי. ‎ זה ‎ יכול ‎ להיות ‎ גם‎ 
בהשקעה ‎ ביטחונית, ‎ פיתוח ‎ מז״לטים ‎ ולוויינים. ‎ הבאתי‎ 
לאוצר ‎ מנכ״ל, ‎ חיים ‎ שני. ‎ ביקשתי ‎ שיאתרו ‎ לי ‎ מנהלים ‎ בעלי‎ 
רקורד ‎ בתעשייה ‎ המתקדמת ‎ ובחרתי ‎ בו".‎ 

עד ‎ כאן ‎ מדבריו ‎ של ‎ שטייניץ. ‎ לא ‎ נתייחס ‎ לקטנות, ‎ כמו‎ 
השימוש ‎ במילה ‎ "מוביליות", ‎ כדי ‎ לתאר ‎ עמדה ‎ מובילה. ‎ ניתן‎ 
היה ‎ לצפות ‎ יותר ‎ מד״ר ‎ לפילוסופיה. ‎ חשוב ‎ התוכן: ‎ שטייניץ‎ 
מתנגד ‎ לקיינס.‎ 

מי ‎ היה ‎ קיינס, ‎ שנוא ‎ נפשו ‎ של ‎ שר ‎ האוצר?‎ 

כלכלה ‎ קיינסיאנית, ‎ או ‎ קיינסיאניזם, ‎ היא ‎ תיאוריה ‎ כלכלית‎ 
קפיטליסטית, ‎ שפיתח ‎ הכלכלן ‎ הבריטי ‎ ג׳ון ‎ מיינארד ‎ קיינס.‎ 
עיקריה ‎ נוסחו ‎ בספרו ‎ "התיאוריה ‎ הכללית ‎ של ‎ תעסוקה, ‎ ריבית‎ 
וכסף״ ‎ (1935), ‎ שנכתב ‎ בהשפעת ‎ המשבר ‎ הקפיטליסטי‎ 
העולמי ‎ בשנות ‎ ה-30 ‎ של ‎ המאה ‎ שעברה. ‎ הספר ‎ "התיאוריה‎ 
הכללית" ‎ פורסם ‎ בעברית ‎ לפני ‎ שלוש ‎ שנים ‎ בהוצאת ‎ מגנס,‎ 
מוסד ‎ ביאליק ‎ וידיעות ‎ אחרונות.‎ 

תורתו ‎ של ‎ קיינס ‎ עוקבת ‎ במידה ‎ רבה ‎ אחר ‎ הניתוח‎ 
הביקורתי ‎ של ‎ קרל ‎ מרקס ‎ לגבי ‎ הקפיטליזם. ‎ שניהם ‎ ראו ‎ את‎ 
המשבר ‎ כביטוי ‎ לבעיה ‎ המרכזית ‎ של ‎ הקפיטליזם. ‎ -  הצבר‎ 
הון ‎ וריכוז ‎ הכנסות ‎ בידי ‎ מעטים, ‎ מוליד ‎ משבר ‎ כלכלי, ‎ אבטלה‎ 
רחבה ‎ והפחתה ‎ משמעותית ‎ של ‎ ההשקעות ‎ במשק. ‎ מרקס ‎ ראה‎ 
במשבר ‎ תופעה ‎ מהותית ‎ של ‎ הכלכלה ‎ הקפיטליסטית. ‎ לדעתו,‎ 
האפשרות ‎ היחידה ‎ למנוע ‎ משברים ‎ היא ‎ המהפכה‎ 
הסוציאליסטית. ‎ קיינס, ‎ לעומתו, ‎ סבר ‎ שניתן ‎ למנוע ‎ או ‎ לרכך‎ 
משברים ‎ כלכליים ‎ על ‎ ידי ‎ התערבות ‎ ממשלתית, ‎ המכוונת ‎ את‎ 
השווקים. ‎ קיינס ‎ אף ‎ הציע ‎ דרכים ‎ מעשיות ‎ ליישום ‎ מיידי ‎ של‎ 
עיקרי ‎ תורתו, ‎ לרבות ‎ יצירת ‎ מקומות ‎ עבודה ‎ על ‎ ידי ‎ המדינה‎ 
והרחבת ‎ שירותי ‎ הרווחה. ‎ לפי ‎ שטייניץ, ‎ "ביבי ‎ הוא‎ 
קיינסיאני", ‎ אבל ‎ נתניהו ‎ רחוק ‎ מקיינס ‎ כפי ‎ שהוא ‎ רחוק‎ 
מהשלום.‎ 


קיינסיאני ‎ מצוי ‎ היה ‎ מתבונן ‎ בנתוני ‎ האבטלה ‎ בישראל‎ 
ומגיע ‎ מייד ‎ למסקנה, ‎ שבישראל ‎ לא ‎ קיימת ‎ "בלימה ‎ בעלייה‎ 
באבטלה", ‎ כפי ‎ שטוען ‎ שטייניץ, ‎ והיה ‎ עושה ‎ מעשה. ‎ לידיעת‎ 
שטייניץ: ‎ האבטלה ‎ בישראל ‎ מתייצבת ‎ סביב ‎ 8%  מכוח‎ 
העבודה ‎ -  כמו ‎ השיעור ‎ הממוצע ‎ של ‎ האבטלה ‎ בארצות‎ 
הקפיטליסטיות ‎ המרכזיות, ‎ החברות ‎ בארגון ‎ לשיתוף ‎ פעולה‎ 
ולפיתוח ‎ כלכלי ‎ (0£00). ‎ לפני ‎ שנה, ‎ שיעור ‎ האבטלה‎ 
בישראל ‎ היה ‎ כ-6%. ‎ מכאן ‎ שהאבטלה ‎ עלתה ‎ בשליש ‎ תוך‎ 
שנה ‎ אחת ‎ בלבד. ‎ מעניין, ‎ מה ‎ חושבים ‎ 250  אלף ‎ המובטלים‎ 
בישראל ‎ על ‎ דברי ‎ שר ‎ האוצר ‎ בדבר ‎ "ההתאוששות‎ 
המדהימה". ‎ לפי ‎ תחזית ‎ התאחדות ‎ התעשיינים, ‎ השנה ‎ צפויה‎ 
בכלל ‎ ירידה ‎ במספר ‎ המועסקים ‎ בתעשייה ‎ -  לראשונה ‎ מאז‎ 
1985.‎ 

"ההתאוששות ‎ המדהימה ‎ בייצוא", ‎ בה ‎ מנופף ‎ שטייניץ,‎ 
מקורה ‎ בשני ‎ גורמים ‎ מרכזיים‎ :  מכירות ‎ נשק ‎ וחברת ‎ "אינטל".‎ 
ישראל ‎ היא ‎ יצואנית ‎ הנשק ‎ השלישית ‎ בגודלה ‎ בעולם ‎ (אחרי‎ 
ארה״ב ‎ ורוסיה). ‎ התעשיות ‎ הצבאיות ‎ הישראליות ‎ חתמו ‎ על‎ 
חוזים ‎ חדשים ‎ לייצוא ‎ נשק, ‎ תחמושת, ‎ טכנולוגיות ‎ וציוד ‎ צבאי‎ 
בשווי ‎ 6.3  מיליארד ‎ דולר ‎ ב-2008, ‎ ובשווי ‎ 20.3  מיליארד‎ 
דולר ‎ בארבע ‎ השנים ‎ שחלפו. ‎ כך ‎ עולה ‎ מנתונים ‎ של ‎ משרד‎ 
הביטחון, ‎ שנחשפו ‎ לראשונה ‎ בגיליון ‎ החדש ‎ של ‎ "דיפנס‎ 
ניוז". ‎ שוק ‎ הנשק ‎ הבינלאומי, ‎ שלא ‎ סבל ‎ ממיתון ‎ עמוק‎ 
בעקבות ‎ המשבר, ‎ ועסקאות ‎ גדולות ‎ של ‎ חברת ‎ "אינטל" ‎ תרמו‎ 
ל״התאוששות ‎ המדהימה". ‎ השאלה ‎ "המדהימה" ‎ היא, ‎ מדוע‎ 
מה ‎ שידוע ‎ ל״זו ‎ הדרך" ‎ אינו ‎ ידוע ‎ לשר ‎ האוצר?‎ 

ולא ‎ שכחנו, ‎ ששר ‎ האוצר ‎ גם ‎ אינו ‎ יודע, ‎ גם ‎ מדוע ‎ פרץ‎ 
המשבר ‎ הקפיטליסטי ‎ העולמי. ‎ לניאו-ליברל ‎ פעיל ‎ ואנטי־‎ 
קיינסיאני ‎ מושבע, ‎ קשה ‎ מאוד ‎ להבין, ‎ מהן ‎ הסיבות ‎ למשבר‎ 
הקפיטליסטי. ‎ בניגוד ‎ לו, ‎ לרבבות ‎ תושבי ‎ איסטנבול, ‎ שיצאו‎ 
בשבוע ‎ שעבר ‎ להפגנות ‎ לוחמניות ‎ נגד ‎ כינוס ‎ קרן ‎ המטבע‎ 
והבנק ‎ העולמי, ‎ וגם ‎ נגד ‎ הממשלה ‎ השמרנית ‎ האיסלמית‎ 
השליטה, ‎ דווקא ‎ יש ‎ תשובה.‎ 
הזעקה ‎ שעולה ‎ מרחובות ‎ איסטנבול‎ 

הרוג ‎ ומאות ‎ עצורים ‎ נרשמו ‎ במהלך ‎ הדיכוי ‎ הברוטאלי ‎ של‎ 
ההפגנות, ‎ בהן ‎ השתתפו ‎ אלפי ‎ מפגינים, ‎ פעילים ‎ באיגודים‎ 
המקצועיים ‎ ובמפלגות ‎ השמאל. ‎ השוטרים ‎ ירו ‎ גז ‎ מדמיע‎ 
וכיוונו ‎ תותחי ‎ מים ‎ לעבר ‎ המפגינים. ‎ המפגינים ‎ נשאו ‎ שלטים‎ 
נגד ‎ הגלובליזציה ‎ הקפיטליסטית ‎ ודגלים ‎ אדומים ‎ וקראו‎ 
קריאות ‎ בגנות ‎ ממשלת ‎ תורכיה ‎ השמרנית.‎ 

המפגינים ‎ התקהלו ‎ במשך ‎ יומיים ‎ ברחובות ‎ שסביב ‎ כיכר‎ 
תקסים. ‎ ביום ‎ הראשון ‎ התקיימה ‎ בכיכר ‎ אסיפה, ‎ שכמה ‎ דקות‎ 
לאחר ‎ שהחלה ‎ פוזרה ‎ בידי ‎ המשטרה ‎ -  ללא ‎ הודעה ‎ מוקדמת.‎ 
האלפים ‎ החלו ‎ לצעוד ‎ לעבר ‎ מדרחוב ‎ איסתיקלאל. ‎ השוטרים‎ 
המשיכו ‎ להכות ‎ מפגינים ‎ ועוברים ‎ ושבים. ‎ כתוצאה ‎ מפעילות‎ 
המשטרה, ‎ אחד ‎ הסוחרים, ‎ אישאק ‎ קאבלו‎ (55), ‎ מת ‎ מהתקף‎ 
לב, ‎ עשרות ‎ נפצעו ‎ ויותר ‎ מ-100 ‎ מפגינים ‎ נעצרו. ‎ אלפי‎ 
שוטרים ‎ במסכות ‎ גז ‎ מנעו ‎ מהמפגינים, ‎ תוך ‎ הפעלת ‎ כוח ‎ רב,‎ 
את ‎ הגישה ‎ לאזור ‎ הכינוס. ‎ יצוין ‎ שגם ‎ בתוך ‎ אולמות ‎ הכינוס‎ 
(סוף ‎ בעמוד ‎ 4)‎ 


בינלאומי ‎ /4‎ 


הקומוניסט■□ ‎ - 
הכוח ‎ השלישי ‎ ביוון‎ 

המפלגה ‎ הסוציאליסטית ‎ (>801\/ק), ‎ בראשות ‎ ■ורגוס‎ 
פאפנדריאו, ‎ שר ‎ החוץ ‎ לשעבר, ‎ זכתה ‎ בשבוע ‎ שעבר‎ 
בניצחון ‎ מוחץ ‎ בבחירות ‎ וברוב ‎ בפרלמנט, ‎ ותרכיב ‎ לברה ‎ את‎ 
הממשלה.‎ 

"רמוקרטיה ‎ חרשה", ‎ המפלגה ‎ השמרנית, ‎ שהרכיבה ‎ את‎ 
הממשלה ‎ עד ‎ כה, ‎ קיבלה ‎ רק ‎ 34%  מהקולות ‎ -  התוצאות‎ 
הגרועות ‎ ביותר ‎ בהן ‎ זכתה ‎ מאז ‎ הקמתה ‎ ב-1974. ‎ מפלגת‎ 
השלטון ‎ השמרנית ‎ ספגה ‎ ביקורת ‎ חריפה ‎ מאזרחי ‎ יוון ‎ בשל‎ 
גרירת ‎ הרגליים, ‎ שגילתה ‎ נוכח ‎ המשבר ‎ הקפיטליסטי ‎ העמוק‎ 
והאבטלה ‎ המתרחבת.‎ 

המפלגה ‎ הקומוניסטית ‎ היוונית ‎ (3>)>^) ‎ הפכה ‎ הכוח‎ 
השלישי ‎ בפרלמנט ‎ עם ‎ 7.5%  מהקולות ‎ ו־ ‎ 21  חברי ‎ פרלמנט.‎ 
קואליציית ‎ השמאל ‎ הרדיקלי ‎ "סיריזה" ‎ זכתה ‎ ב-4.6%‎ 
מהקולות ‎ וב-13 ‎ מושבים. ‎ שתי ‎ המפלגות ‎ האנטי-‎ 
קפיטליסטיות ‎ והמרקסיסטיות ‎ זכו ‎ יחד ‎ ב-12% ‎ מקולות‎ 
הבוחרים. ‎ מפלגת ‎ הימין ‎ הקיצוני ‎ "לאוס", ‎ הגדילה ‎ את ‎ כוחה‎ 
ל-5.5% ‎ מהקולות.‎ 

מניתוח ‎ תוצאות ‎ הבחירות ‎ עולה, ‎ כי ‎ חלק ‎ מבוחרי ‎ השמאל‎ 
האנטי-קפיטליסטי ‎ נתנו ‎ הפעם ‎ את ‎ קולם ‎ לסוציאליסטים.‎ 
בבחירות ‎ הקודמות, ‎ שנערכו ‎ ב-2007, ‎ זכו ‎ הקומוניסטים ‎ ב-‎ 
8.2%  מהקולות ‎ וב-22 ‎ חברי ‎ פרלמנט, ‎ ואילו ‎ "סיריזה" ‎ זכתה‎ 
אז ‎ ב־5% ‎ אחוז ‎ מהקולות ‎ וב-14 ‎ מושבים. ‎ מן ‎ הראוי ‎ להזכיר,‎ 
שלפני ‎ חמש ‎ שנים, ‎ בבחירות ‎ שנערכו ‎ ב-2004, ‎ המפלגה‎ 
הקומוניסטית ‎ השיגה ‎ 5.9%  מהקולות ‎ ו-12 ‎ מושבים ‎ בלבד‎ 
בפרלמנט.‎ 

אלקה ‎ פאפריגה, ‎ מזכ״ל ‎ המפלגה ‎ הקומוניסטית ‎ היוונית,‎ 
ציינה ‎ בעקבות ‎ הבחירות, ‎ כי ‎ תוצאותיהן ‎ אינן ‎ משקפות ‎ את‎ 
מלוא ‎ התמורות ‎ החיוביות, ‎ פרי ‎ המאבקים ‎ ההמוניים, ‎ שנערכו‎ 
ביוון ‎ בשנים ‎ האחרונות. ‎ שכבות ‎ רחבות ‎ התגייסו ‎ למערכות‎ 
חברתיות, ‎ אך ‎ המערכה ‎ בכללותה ‎ טרם ‎ התגבשה ‎ למתקפת ‎ נגד‎ 
מול ‎ הניאו-ליברליזם. ‎ הסיבה ‎ לכך ‎ נעוצה, ‎ בין ‎ היתר,‎ 
בחולשתם ‎ של ‎ רבים ‎ מהמנהיגים ‎ של ‎ האיגודים ‎ המקצועיים.‎ 

פאפריגה ‎ הוסיפה, ‎ כי ‎ תוצאות ‎ הבחירות ‎ הובילו ‎ להחלפת‎ 
הממשלה, ‎ אך ‎ לא ‎ להחלפת ‎ המדיניות.‎ 

המשימה ‎ של ‎ הקומוניסטים, ‎ הדגישה ‎ פאפריגה, ‎ היא‎ 
להמשיך ‎ ולפעול ‎ לגיבושה ‎ של ‎ חזית ‎ מאוחדת ‎ של ‎ פועלים,‎ 
איכרים, ‎ עצמאים, ‎ עניים, ‎ לרבות ‎ אלה ‎ מהם, ‎ שהצביעו‎ 
בבחירות ‎ האחרונות ‎ למפלגות ‎ הממסד ‎ השלטוני, ‎ השמרנים‎ 
והסוציאליסטים.‎ 

שיחות ‎ לסיום ‎ המשבר ‎ בהונדורס,‎ 
סלאיה ‎ קורא ‎ להמשיך ‎ במחאה‎ 

נציגים ‎ של ‎ רוברטו ‎ מיצ׳לטי, ‎ הנשיא ‎ מטעם ‎ הקושרים,‎ 
ומנואל ‎ סלאיה, ‎ הנשיא ‎ המודח ‎ של ‎ הונדורס, ‎ נפגשו ‎ בשבוע‎ 
שעבר, ‎ כדי ‎ לדון ‎ בדרכים ‎ לסיים ‎ את ‎ המשבר, ‎ שפרץ ‎ בעקבות‎ 
ההפיכה ‎ הצבאית ‎ בחודש ‎ יוני. ‎ ראש ‎ ארגון ‎ מדינות ‎ אמריקה,‎ 
המפקח ‎ על ‎ השיחות, ‎ אמר ‎ שחזרתו ‎ של ‎ סלאיה ‎ לשלטון ‎ היא‎ 
תנאי ‎ הכרחי, ‎ שאינו ‎ נתון ‎ למשא ‎ ומתן, ‎ וחיוני ‎ על ‎ מנת ‎ להביא‎ 
לסיום ‎ הבידוד ‎ הבינלאומי, ‎ בו ‎ נמצאת ‎ הונדורס.‎ 

במקביל ‎ לשיחות ‎ נמשך ‎ העימות ‎ בין ‎ כוחות ‎ משטרה‎ 
וביטחון ‎ לבין ‎ מפגינים ‎ בבירה ‎ טגוסיגלפה. ‎ ההפגנות‎ 
בהונדורס ‎ נמשכות ‎ ללא ‎ הפוגה ‎ מאז ‎ ההפיכה.‎ 


הזמרת ‎ הקומוניסטית ‎ מרסדס ‎ סוסה‎ 

"כשהתחלתי ‎ לשיר ‎ בשנות ‎ ה-60, ‎ חשתי ‎ על ‎ בשרי ‎ את‎ 
האפליה ‎ הפוליטית. ‎ אמרו ‎ אז: ‎ ׳סוסה ‎ היא ‎ קומוניסטית ‎ והיא‎ 
לא ‎ תופיע׳. ‎ כמה ‎ שהם ‎ טעו. ‎ המשכתי ‎ להיות ‎ קומוניסטית,‎ 
הייתי ‎ קומוניסטית ‎ כל ‎ החיים, ‎ אבל ‎ הופעתי ‎ בכל ‎ העולם״ ‎ -  כך‎ 
אמרה ‎ בריאיון, ‎ שנערך ‎ לפני ‎ כמה ‎ שבועות, ‎ זמרת ‎ המחאה‎ 
הארגנטינית ‎ מרסדס ‎ סוסה ‎ שהלכה ‎ לעולמה ‎ לאחר ‎ מחלת‎ 
כליות.‎ 

סוסה ‎ נחשבה ‎ לגדולת ‎ זמרות ‎ ארגנטינה, ‎ והקליטה ‎ יותר ‎ מ¬‎ 
סג ‎ אלבומים. ‎ שירה ‎ הידוע ‎ ביותר ‎ הוא ‎ "013וע ‎ 13  3  30135־01״‎ 
("תודה ‎ לחיים").‎ 

במהלך ‎ הקריירה ‎ שלה ‎ נודעה ‎ סוסה ‎ כנציגתם ‎ של ‎ החלשים‎ 
והמדוכאים. ‎ שיריה ‎ עסקו ‎ בסבלם ‎ ובכאבם ‎ של ‎ העובדים‎ 
והאיכרים ‎ באמריקה ‎ הלטינית. ‎ סוסה ‎ שרה ‎ שירי ‎ מחאה,‎ 
ובראשם ‎ "אם ‎ יידום ‎ הזמר", ‎ שבעקבותיו ‎ נאלצה ‎ לגלות‎ 
מארגנטינה ‎ ב-1979, ‎ ולעבור ‎ להתגורר ‎ באירופה.‎ 

בתחילת ‎ שנות ‎ ה-80 ‎ היא ‎ הופיעה ‎ בישראל ‎ והקדישה ‎ את‎ 
הכנסות ‎ המופע ‎ לקידום ‎ המאבק ‎ הסולידרי ‎ בישראל ‎ עם ‎ העם‎ 
הארגנטיני. ‎ ב-1982, ‎ בתום ‎ המשטר ‎ הצבאי, ‎ שבה ‎ למולדתה,‎ 
משם ‎ המשיכה ‎ בהופעותיה ‎ ברחבי ‎ העולם.‎ 


שטייניץ ‎ נגד ‎ קיינס‎ 

(סוף ‎ מעמוד ‎ 3)‎ 

נרשמו ‎ מחאות ‎ של ‎ בודדים ‎ וקבוצות. ‎ מדרחוב ‎ איסתיקלאל,‎ 
הנחשב ‎ מוקד ‎ משיכה ‎ לתיירים, ‎ היה ‎ נטוש ‎ במשך ‎ רוב ‎ יום‎ 
המחאה ‎ הראשון.‎ 

בעקבות ‎ הדיכוי ‎ הברוטלי, ‎ פרסמה ‎ הלשכה ‎ הפוליטית ‎ של‎ 
המפלגה ‎ הקומוניסטית ‎ התורכית ‎ הודעה, ‎ בה ‎ היא ‎ מביעה ‎ זעם‎ 
על ‎ התקפת ‎ המשטרה ‎ ומאשימה ‎ את ‎ הממשלה ‎ האיסלמית-‎ 
שמרנית ‎ במעשה. ‎ "לא ‎ ניתן ‎ להאשים ‎ את ‎ המפגינים. ‎ הם ‎ אינם‎ 
מחבלים ‎ או ‎ מטורפים, ‎ כפי ‎ שהגדירו ‎ אותם ‎ דוברי ‎ הממשלה.‎ 
מדובר ‎ ברבבות ‎ מפגינים, ‎ שמחו ‎ נגד ‎ האימפריאליזם ‎ וחבורת‎ 
הספסרים ‎ הבינלאומיים, ‎ המתכנסת ‎ עתה ‎ באיסטנבול״ ‎ -  נאמר‎ 
בהודעה.‎ 

למחרת ‎ המשיכה ‎ המשטרה ‎ בדיכוי ‎ האלים. ‎ ברחבי‎ 
איסטנבול ‎ גדשו ‎ את ‎ הרחובות ‎ אלפים, ‎ ובהם ‎ פעילי ‎ מפלגות‎ 
השמאל: ‎ המפלגה ‎ הקומוניסטית, ‎ מפלגת ‎ העובדים, ‎ מפלגת‎ 
החירות ‎ והסולידריות ‎ ועוד. ‎ אלפי ‎ מפגינים ‎ ניסו ‎ לצעוד‎ 
משכונת ‎ סיסלי ‎ שבמרכז ‎ העיר ‎ לאולם ‎ סמוך, ‎ שבו ‎ נערכה‎ 
הוועידה ‎ של ‎ הקרן. ‎ "קרן ‎ המטבע ‎ הבינלאומית, ‎ צאו ‎ החוצה ‎ י 
העולם ‎ הזה ‎ שייך ‎ לנו" ‎ -זעקו ‎ המפגינים, ‎ והניפו ‎ דגלים‎ 
אדומים ‎ וכרזות.‎ 

מושל ‎ איסטנבול ‎ מטעם ‎ המפלגה ‎ האיסלאמית, ‎ מועמר‎ 
גולר, ‎ טען, ‎ כי ‎ ה״אירועים ‎ האלימים ‎ תוכננו ‎ מראש". ‎ גולר‎ 
האשים ‎ חברים ‎ בקבוצות ‎ "לא‎ -חוקיות" ‎ במהומות, ‎ ושאל‎ 
״מדוע ‎ הם ‎ מפגינים ‎ ?  לי, ‎ זה ‎ לא ‎ מובן".‎ 

בעיית ‎ הבנה ‎ יש, ‎ מסתבר, ‎ גם ‎ לשר ‎ שטייניץ ‎ הישראלי,‎ 
שאינו ‎ מבין ‎ מדוע ‎ פרץ ‎ המשבר, ‎ וגם ‎ למושל ‎ גולר ‎ התורכי,‎ 
שאינו ‎ מבין, ‎ מדוע ‎ יצאו ‎ קורבנות ‎ המשבר ‎ להפגנות.‎ 

מסתבר, ‎ שהמפגינים ‎ באיסטנבול ‎ הבינו ‎ דברים ‎ שבעלי‎ 
השררה ‎ אינם ‎ מבינים: ‎ המשבר ‎ הנוכחי ‎ הוא ‎ משבר ‎ כפול ‎ -  של‎ 
המשטר ‎ הקפיטליסטי ‎ הגלובלי ‎ ושל ‎ הניאו-ליברליזם, ‎ שהוא‎ 
הבסיס ‎ האידיאולוגי ‎ של ‎ הקפיטליזם ‎ בן־זמננו.‎ 

אפרים ‎ דויד■‎ 


בינלאומי ‎ /5‎ 


לפיתוח ‎ כלכלי ‎ שוויוני ‎ •ותר‎ 

ריאיון ‎ לרגל ‎ מלאות ‎ 60  שנה ‎ לייסודה ‎ של ‎ סין ‎ העממית.‎ 


בשבוע ‎ שעבר ‎ צוין ‎ מלאות ‎ 60  שנה ‎ להקמתה ‎ של‎ 
הרפובליקה ‎ העממית ‎ הסינית.‎ 

דומיניק ‎ בארי, ‎ שליח ‎ העיתון ‎ הצרפתי ‎ "הומניטה"‎ 
בב״גיין, ‎ שוחח ‎ על ‎ מצבה ‎ של ‎ סין ‎ ועל ‎ האתגרים‎ 
העומדים ‎ בפניה ‎ עם ‎ הכלכלן ‎ ה■ ‎ גיון, ‎ היושב ‎ ראש‎ 
המשותף ‎ של ‎ המחלקה ‎ לקשרים ‎ בינלאומיים ‎ של‎ 
המפלגה ‎ הקומוניסטית ‎ הסינית.‎ 

הרפובליקה ‎ העממית ‎ של ‎ סין ‎ הוקמה ‎ לפני ‎ 60 
שנת־ ‎ מתיי ‎ לדעתך, ‎ התרומה ‎ המרכזית ‎ של‎ 
המהפכה ‎ הסינית?‎ 

התרומה ‎ המרכזית ‎ של ‎ סין ‎ החדשה, ‎ שנוסדה ‎ לפני ‎ 60  שנה,‎ 
ובייחוד ‎ לאחר ‎ יישום ‎ מדיניות ‎ הרפורמות ‎ והפתיחה ‎ לעולם‎ 
לפני ‎ כ-30 ‎ שנה, ‎ היא ‎ שלראשונה ‎ בתולדותיה, ‎ סין ‎ מסוגלת‎ 
לספק ‎ מזון ‎ לכל ‎ תושביה. ‎ אוכלוסיית ‎ סין ‎ מהווה ‎ 22%  מכלל‎ 
אוכלוסיית ‎ העולם. ‎ אבל ‎ בסין ‎ ישנן ‎ רק ‎ 9%  מהאדמות‎ 
הפוריות ‎ בעולם.‎ 

בששים ‎ השנים ‎ האחרונות, ‎ סין ‎ הפכה ‎ ממשק ‎ עני, ‎ המבוסס‎ 
על ‎ חקלאות, ‎ לכלכלה ‎ תעשייתית ‎ ומודרנית, ‎ בה ‎ רק ‎ עתה‎ 
החלה ‎ לחלחל ‎ הרווחה. ‎ התוצר ‎ בסין ‎ עלה ‎ פי ‎ 77  במשך ‎ ששת‎ 
העשורים ‎ האחרונים ‎ -מ-100 ‎ ל-3,100 ‎ דולר ‎ לנפש. ‎ בשלושה‎ 
העשורים ‎ האחרונים, ‎ חיפשנו ‎ ומצאנו ‎ דרך ‎ לפיתוח ‎ המשק‎ 
והחברה, ‎ שתעניק ‎ יסודות ‎ איתנים ‎ לפיתוח ‎ המהיר, ‎ לו ‎ אנו‎ 
עדים ‎ בשנים ‎ האחרונות. ‎ דרך ‎ זו ‎ תאמה ‎ את ‎ דרגת ‎ התפתחות‎ 
של ‎ סין ‎ באותה ‎ תקופה.‎ 

ניתן ‎ לסכם ‎ את ‎ דרכה ‎ של ‎ המפלגה ‎ הקומוניסטית ‎ הסינית‎ 
בשלושים ‎ השנים ‎ האחרונות ‎ בכמה ‎ מילים: ‎ סין ‎ מקיימת‎ 
כלכלת ‎ שוק ‎ סוציאליסטית, ‎ כאשר ‎ המדינה ‎ שומרת ‎ בידיה ‎ את‎ 
הכלים ‎ המרכזיים ‎ לניהול ‎ הכלכלה ‎ ולעיצוב ‎ החברה. ‎ זה ‎ משק,‎ 
בו ‎ למגזר ‎ הציבורי ‎ משקל ‎ מכריע, ‎ בייחוד ‎ בענפים ‎ שהגדרנו‎ 
כאסטרטגיים, ‎ ויחד ‎ עם ‎ זאת, ‎ קיימים ‎ מסלולים ‎ רבים ‎ לפיתוח‎ 
הכלכלה ‎ בבעלות ‎ פרטית. ‎ סין ‎ הפכה ‎ עם ‎ השנים ‎ לכלכלה‎ 
השלישית ‎ בעולם. ‎ יחד ‎ עם ‎ זאת, ‎ אנו ‎ מודעים ‎ היטב ‎ לסכנות‎ 
ולמחדלים ‎ הקיימים.‎ 

במישורים ‎ הכלכלי ‎ והחברתי, ‎ קיימת ‎ צריכת ‎ יתר ‎ של‎ 
אנרגיה; ‎ יש ‎ עודף ‎ בכוח ‎ הייצור ‎ בתעשיות ‎ רבות; ‎ הפער ‎ בין‎ 
עשירים ‎ לעניים ‎ הוא ‎ גדול; ‎ העמיק ‎ הפער ‎ בין ‎ הערים ‎ לבין‎ 
אזורי ‎ הספר; ‎ התאגידים ‎ הממלכתיים ‎ סובלים ‎ מפיגור‎ 
טכנולוגי ‎ ניכר; ‎ ושירותי ‎ הרווחה ‎ אינם ‎ נותנים ‎ מענה ‎ הולם‎ 
למצוקות ‎ החברה. ‎ אם ‎ לא ‎ נמצא ‎ פתרון ‎ ומענה ‎ מהיר ‎ לכל‎ 
הבעיות ‎ שציינתי, ‎ סין ‎ לא ‎ תוכל ‎ להתפתח ‎ בעתיד. ‎ כך, ‎ שאין‎ 
אנו ‎ מגדירים ‎ את ‎ סין ‎ כמדינה ‎ מפותחת, ‎ אלא ‎ כמדינה‎ 
מתפתחת.‎ 

מהו ‎ המחיר ‎ שסין ‎ משלמת ‎ בעקבות ‎ המשבר‎ 
הכלכלי?‎ 

מדובר ‎ במשבר ‎ הכלכלי ‎ הקשה ‎ מאז ‎ תום ‎ מלחמת ‎ העולם‎ 
השנייה, ‎ והשלכותיו ‎ המקומיות ‎ חמורות. ‎ נרשמה ‎ ירידה ‎ ניכרת‎ 
בביקוש ‎ למוצרים, ‎ שאנו ‎ מייצרים ‎ עבור ‎ שוקי ‎ חו״ל‎ 


ובמפעלים ‎ רבים ‎ ישנם ‎ עודפי ‎ ייצור ‎ גדולים. ‎ תאגידים ‎ רבים‎ 
נקלעו ‎ לקשיים ‎ והאבטלה ‎ גוברת.‎ 

אשתקד, ‎ החליטה ‎ ממשלת ‎ סין ‎ לפתוח ‎ במערכה ‎ כלכלית‎ 
כדי ‎ להבטיח ‎ פיתוח ‎ בר-קיימא ‎ ושוויוני ‎ יותר. ‎ למערכה ‎ זו‎ 
שלושה ‎ כלים ‎ מרכזיים‎ :  השקעה ‎ ציבורית ‎ מוגברת ‎ בתשתיות‎ 
ובסביבה, ‎ במטרה ‎ לחזק ‎ את ‎ הצריכה; ‎ השקעות ‎ גדולות‎ 
בתחומי ‎ המדע ‎ והטכנולוגיה ‎ -  הכוללות ‎ מענקים ‎ למפעלים‎ 
המאמצים ‎ טכנולוגיות ‎ חדישות; ‎ והענקת ‎ אשראי ‎ נדיב ‎ למגזר‎ 
החקלאי ‎ ולמפעלים ‎ הקטנים ‎ והבינוניים. ‎ אנו ‎ זקוקים ‎ לחיזוק‎ 
הצריכה ‎ הפרטית, ‎ ולכן ‎ הונהג ‎ ביטוח ‎ בריאות ‎ ממלכתי ‎ -  כולל‎ 
באזורי ‎ הספר, ‎ הורחב ‎ מערך ‎ הגמלאות ‎ -  בייחוד ‎ מתן ‎ קצבאות‎ 
הזקנה ‎ והפרישה ‎ והגדלת ‎ דמי ‎ האבטלה. ‎ התחלנו ‎ ביישום‎ 
תוכניות ‎ אלה ‎ דווקא ‎ באזורים ‎ המרוחקים ‎ והעניים, ‎ בכפר, ‎ ואנו‎ 
נתקדם ‎ בהתמדה ‎ לעבר ‎ הערים ‎ הגדולות, ‎ על ‎ מנת ‎ להבטיח‎ 
שצעדים ‎ אלה ‎ יכסו ‎ את ‎ כל ‎ אוכלוסיית ‎ סין, ‎ ושרמת ‎ החיים‎ 
תעלה ‎ בכל ‎ שטחה ‎ של ‎ הרפובליקה ‎ העממית.‎ 
האם ‎ ניתן ‎ להסיק ‎ כבר ‎ כמה ‎ מסקנות ‎ מיישום‎ 
המדיניות ‎ החדשה?‎ 

המשק ‎ הסיני ‎ יצא ‎ מהקיפאון ‎ והשנה ‎ צפוי ‎ גידול ‎ של ‎ 7.9% 
בתוצר ‎ וגידול ‎ בצריכה ‎ של ‎ כ-3.8%. ‎ יחד ‎ עם ‎ זאת, ‎ המיתון‎ 
בכלכלה ‎ העולמית ‎ נמשך ‎ והיציאה ‎ מהמיתון ‎ תארך ‎ שנים‎ 
רבות. ‎ זה ‎ יהיה ‎ תהליך ‎ ארוך ‎ ומסובך, ‎ ואנו ‎ יודעים ‎ שהייצוא‎ 
הסיני ‎ ייפגע.‎ 

מה ‎ דעתך ‎ על ‎ המשבר?‎ 

זה ‎ משבר ‎ שמקורו ‎ בארה״ב. ‎ בבואנו ‎ לנתח ‎ את ‎ המשבר‎ 
והשלכותיו, ‎ עלינו ‎ לשוב ‎ אל ‎ מרקס, ‎ ובייחוד ‎ להבחנות ‎ שהוא‎ 
עשה ‎ לגבי ‎ המשטר ‎ הקפיטליסטי. ‎ המשבר ‎ הקפיטליסטי,‎ 
משבר ‎ האידיאולוגיה ‎ הניאו-ליברלית, ‎ הוא ‎ תולדה ‎ של‎ 
הספסרות ‎ הגוברת ‎ במערכת ‎ הפיננסית ‎ ושל ‎ חמדנותו ‎ של ‎ ההון‎ 
הגדול, ‎ שאינה ‎ יודעת ‎ גבול. ‎ מקורו ‎ של ‎ המשבר ‎ בהעמקת‎ 
הפערים ‎ החברתיים ‎ הקיימים ‎ בחברות ‎ הקפיטליסטיות,‎ 
ובפערים ‎ בין ‎ צפון ‎ לדרום ‎ במסגרת ‎ הגלובליזציה‎ 
הקפיטליסטית.‎ 

נציגי ‎ סין ‎ תבעו ‎ לערוך ‎ רפורמה ‎ מעמיקה ‎ במערכת‎ 
הפיננסית ‎ הבינלאומית. ‎ זו ‎ צריכה ‎ להיות ‎ מערכת ‎ צודקת ‎ יותר‎ 
ושוויונית ‎ יותר. ‎ קודם ‎ כל, ‎ יש ‎ לתת ‎ תפקיד ‎ מרכזי, ‎ להעניק ‎ קול‎ 
של ‎ ממש, ‎ למדינות ‎ הפריפריה. ‎ יש ‎ להעניק ‎ סיוע ‎ למדינות‎ 
אלה, ‎ שנפגעו ‎ עמוקות ‎ מהמשבר, ‎ מבלי ‎ לדרוש ‎ מהן ‎ לאמץ ‎ את‎ 
המדיניות ‎ הניאו-ליברלית, ‎ שחוללה ‎ את ‎ המשבר. ‎ הצעה‎ 
אחרת ‎ שאנו ‎ מקדמים ‎ היא ‎ -  לאמץ ‎ לצרכי ‎ הסחר ‎ הבינלאומי‎ 
מטבע ‎ עולמי, ‎ שיהיה ‎ מנותק ‎ מהדולר ‎ ומתנודותיו. ‎ יש ‎ לקדם,‎ 
ובדחיפות, ‎ סדר ‎ כלכלי ‎ עולמי ‎ חדש, ‎ המבוסס ‎ על ‎ שיתוף‎ 
פעולה. ‎ כדי ‎ לקדם ‎ את ‎ הסדר ‎ העולמי ‎ החדש, ‎ יש ‎ להבטיח‎ 
פיתוח ‎ בר-קיימא ‎ ושלום, ‎ והכרחי ‎ לחלץ ‎ מהשוליים ‎ את‎ 
המדינות ‎ העניות ‎ ביותר. ‎ מדינות ‎ אלה ‎ סובלות ‎ מאפליה ‎ של‎ 
ממש ‎ במערכת ‎ הפוליטית ‎ והכלכלית ‎ העכשווית.‎ 

הקהילה ‎ הבינלאומית ‎ חייבת ‎ להכיר ‎ בזכויות ‎ המדינות‎ 
העניות ‎ לעצמאות ‎ לאומית ‎ ולפיתוח ‎ כלכלי ‎ וחברתי.‎ 


כללית ‎ משלימה: ‎ המקדמות ‎ לא ‎ מספקת‎ 


האסיפה ‎ הכללית ‎ של ‎ איגוד ‎ עובדי/ות ‎ כללית ‎ רפואה‎ 
משלימה, ‎ שהתכנסה ‎ ב-8.10, ‎ הטילה ‎ על ‎ צוות ‎ המשא ‎ והמתן‎ 
למצות ‎ כל ‎ אפשרות ‎ להתקדמות ‎ עם ‎ ההנהלה, ‎ שתאפשר‎ 
השהיית ‎ הצעדים ‎ הארגוניים. ‎ בלא ‎ התקדמות ‎ מספקת, ‎ ימשיך‎ 
האיגוד ‎ בשביתה ‎ הכללית ‎ של ‎ מרפאות ‎ הרפואה ‎ המשלימה,‎ 
ובמגוון ‎ צעדים ‎ משפטיים ‎ וציבוריים, ‎ עד ‎ להשגת ‎ התקדמות‎ 
ראויה ‎ לעבר ‎ יחסי ‎ עבודה ‎ הוגנים ‎ ויציבים. ‎ החלטה ‎ זו ‎ אושרה‎ 
ברוב ‎ גורף ‎ של ‎ 147  תומכים ‎ לעומת ‎ 6  מתנגדים.‎ 

ההחלטה ‎ נתקבלה ‎ לאחר ‎ שאסיפת ‎ האיגוד ‎ שמעה ‎ עידכונים‎ 
ודיווחים ‎ מצוותי ‎ העבודה. ‎ התמונה ‎ שעלתה ‎ בבהירות‎ 
מדיווחי ‎ הצוותים ‎ היא, ‎ כי ‎ עבודת ‎ השטח ‎ הבלתי ‎ מתפשרת ‎ של‎ 
העובדים ‎ השובתים, ‎ אשר ‎ יעילותה ‎ ניכרת ‎ בירידה ‎ המתמדת‎ 
במספר ‎ הטיפולים ‎ הניתנים ‎ במרפאות, ‎ מגבירה ‎ באופן ‎ חד-‎ 
משמעי ‎ את ‎ הפגיעה ‎ הכלכלית ‎ והתדמיתית ‎ בחברה ‎ ויצרה‎ 
תנופה ‎ משמעותית, ‎ הניכרת ‎ בעליית ‎ המדרגה ‎ בסיקור‎ 
התקשורתי.‎ 

האיגוד ‎ פתח ‎ גם ‎ במהלך ‎ משפטי, ‎ וביום ‎ א׳ ‎ השבוע ‎ זומן‎ 
דיון ‎ בבקשתו ‎ למתן ‎ צווי ‎ מניעה ‎ להנהלת ‎ כללית ‎ רפואה‎ 
משלימה ‎ בגין ‎ ההפרעות ‎ הרבות ‎ והחמורות ‎ לחופש‎ 
ההתארגנות, ‎ שנוקטת ‎ ההנהלה, ‎ ובגין ‎ השינוי ‎ החד-צדדי,‎ 
שעשתה ‎ ההנהלה ‎ בתנאי ‎ ההעסקה.‎ 

יעל ‎ קונש ‎ דיווחה ‎ באסיפה ‎ על ‎ ההתקדמות ‎ במגעים ‎ עם‎ 
ההנהלה ‎ ועל ‎ התזוזה ‎ המשמעותית, ‎ שחלה ‎ בעמדות ‎ ההנהלה‎ 
מאז ‎ פרוץ ‎ השביתה. ‎ ההתקדמות ‎ באה ‎ לידי ‎ ביטוי ‎ בנכונות‎ 
לניהול ‎ מו״מ ‎ והיקפו, ‎ באופן ‎ עיגון ‎ ההסכמות ‎ ובנושאים‎ 
כספיים. ‎ אלה ‎ צעדים ‎ בכיוון ‎ הנכון, ‎ אך ‎ לא ‎ מספיקים.‎ 
עמדת ‎ ההנהלה ‎ רחוקה ‎ מרחק ‎ רב ‎ ממה ‎ שדרוש ‎ באופן ‎ מינימלי‎ 
להשהיית ‎ השביתה.‎ 

בית ‎ הדין ‎ לעבודה ‎ חייב ‎ את ‎ המדינה‎ 
לפצות ‎ את ‎ המורים ‎ העל־יסודיים‎ 

בפסק ‎ דין ‎ תקדימי, ‎ חייב ‎ בית ‎ הדין ‎ הארצי ‎ לעבודה ‎ את‎ 
המדינה ‎ לפצות ‎ את ‎ המורים ‎ העל-יסודיים ‎ בשל ‎ הפרת ‎ הסכם‎ 
עבודה ‎ קיבוצי, ‎ ולהוסיף ‎ לשכרם ‎ פיצוי ‎ קבוע ‎ בשיעור ‎ 1%.‎ 
בנוסף, ‎ המורים ‎ יזכו ‎ בפיצוי ‎ בשיעור ‎ של ‎ 1.5%  בשל ‎ הניכוי‎ 
שנעשה ‎ משכרם ‎ החל ‎ מ-2004, ‎ וזאת ‎ בצירוף ‎ ריבית ‎ והצמדה.‎ 

להערכת ‎ ארגון ‎ המורים ‎ העל-יסודיים, ‎ הפיצוי ‎ הכולל ‎ הוא‎ 
בסך ‎ 110  מיליון ‎ שקל ‎ ל-16 ‎ אלף ‎ מורים ‎ חברי ‎ הארגון, ‎ או ‎ כ-‎ 
7,000  שקל ‎ לכל ‎ מורה.‎ 

בית ‎ הדין ‎ הארצי ‎ לעבודה ‎ בראשות ‎ הנשיא ‎ סטיב ‎ אדלר‎ 
קיבל ‎ את ‎ התביעה ‎ נגד ‎ המדינה, ‎ שהגיש ‎ ארגון ‎ המורים ‎ העל־‎ 
יסודיים ‎ עוד ‎ ב-2004, ‎ באמצעות ‎ עו״ד ‎ בועז ‎ בן ‎ צור. ‎ התביעה‎ 
הוגשה ‎ בעקבות ‎ הודעת ‎ משרד ‎ האוצר, ‎ לפיה ‎ מבוטל ‎ באופן‎ 
חד-צדדי ‎ ההסכם ‎ הקיבוצי ‎ עם ‎ המורים, ‎ שנחתם ‎ ב-1978.‎ 
הנימוק ‎ של ‎ האוצר ‎ לביטול ‎ ההסכם ‎ הקיבוצי ‎ היה, ‎ כי ‎ הסדר‎ 
ההפרשות ‎ לקרן ‎ הפנסיה, ‎ המעוגן ‎ באותו ‎ הסכם, ‎ עומד ‎ בניגוד‎ 
לדין.‎ 


היכן ‎ הארכת ‎ תקופת ‎ דמי ‎ האבטלה?‎ 

במאי ‎ אישרה ‎ הממשלה ‎ את ‎ הארכת ‎ תקופת ‎ הזכאות ‎ לדמי‎ 
אבטלה ‎ ב-30 ‎ יום, ‎ עקב ‎ המשבר ‎ הכלכלי. ‎ חמישה ‎ חודשים‎ 
לאחר ‎ שסוכם ‎ בדבר ‎ הארכת ‎ תקופת ‎ הזכאות ‎ לדמי ‎ אבטלה,‎ 
לא ‎ קרה ‎ דבר. ‎ שר ‎ הרווחה ‎ יצחק ‎ הרצוג ‎ ושר ‎ האוצר ‎ יובל‎ 
שטייניץ ‎ טרם ‎ הגישו ‎ לממשלה ‎ את ‎ מסגרת ‎ התקציב ‎ ליישום‎ 
ההחלטה. ‎ מסגרת ‎ התקציב ‎ צפויה ‎ הייתה ‎ לעמוד ‎ על ‎ 350 
מיליון ‎ שקל, ‎ אולם ‎ סבורים, ‎ כי ‎ היא ‎ תוקטן ‎ בשל ‎ הקיצוץ‎ 
הנוסף ‎ בתקציבים ‎ של ‎ משרדי ‎ הממשלה.‎ 

שביתה ‎ ברשויות ‎ המקומיות‎ 
הפלסטיניות ‎ בגלל ‎ פגיעה ‎ בשכר‎ 

שביתה ‎ נגד ‎ הפגיעה ‎ בשכר ‎ העובדים ‎ תחל ‎ השבוע ‎ בכל‎ 
הרשויות ‎ המקומיות ‎ הפלסטיניות ‎ בגדה. ‎ דובר ‎ איגוד ‎ עובדי‎ 
הרשויות ‎ המקומיות ‎ מסר, ‎ כי ‎ האיגוד ‎ החליט ‎ על ‎ השביתה,‎ 
לאחר ‎ שכשל ‎ המשא-ומתן ‎ שניהל ‎ עם ‎ משרד ‎ הפנים ‎ של‎ 
הרשות ‎ הפלסטינית.‎ 

המפלגה ‎ הקומוניסטית ‎ הישראלית‎ 

ביום ‎ ר, ‎ 23  באוקטובר, ‎ בשעה ‎ 16.00,‎ 

במועדון ‎ אחווה, ‎ חיפה‎ 

המושב ‎ ה־9 ‎ של ‎ הוועד ‎ המרכזי‎ 

על ‎ סדר ‎ היום:‎ 
הערות ‎ פוליטיות‎ 

האירוע ‎ לציון ‎ 90  שנה ‎ לייסוד ‎ המפלגה‎ 
דוחות ‎ מהלשכה ‎ הפוליטית ‎ ומהמזכירות‎ 

פורום ‎ אדום-ורוד ‎ בחד״ש‎ 

ביום ‎ ד/ ‎ 14  באוקטובר, ‎ בשעה ‎ 19.30 
במועדון ‎ אחווה, ‎ שד׳ ‎ בן־גוריון ‎ 39, ‎ חיפה‎ 

גאווה ‎ והומופוביה ‎ במערכת ‎ החינוך‎ 

דיון ‎ בהשתתפות ‎ סלבה ‎ גרינברג, ‎ אישה ‎ לאישה,‎ 
אסף ‎ זגריזק, ‎ יו״ר ‎ לשעבר ‎ של ‎ מועצת ‎ התלמידים,‎ 
בי״ס ‎ ליאו ‎ בק,‎ 

ד״ר ‎ אורה ‎ מור, ‎ סוציולוגית, ‎ אוניברסיטת ‎ חיפה‎ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 

ביום ‎ ד׳, ‎ 21  באוקטובר, ‎ בשעה ‎ 19.30 

חרם ‎ כלכלי, ‎ תרבותי ‎ ואקדמי‎ 
על ‎ ישראל?‎ 

דיון ‎ בהשתתפות ‎ מרצים ‎ מאוניברסיטת ‎ ת״א‎ 
פרופ׳ ‎ גדי ‎ אלגז׳ ‎ וד״ר ‎ ענת ‎ מטר‎ 
המנחה:‎ פרופ׳‎ קלמן ‎ אלטמן‎ 

